Szoba Igénylési és Szerver Felhasználási Feltételek

Ahhoz, hogy szobát tudj igényelni, be kell tartanod az előírt igénylési és felhasználási feltételeket.

Azzal, hogy csatlakozol a szerverhez, automatikusan elfogadod és tudomásul veszed a Felhasználási feltételeket.

Feltételek szoba LÉTREHOZÁSÁHOZ:

* A szoba neve ne sértsen meg senkit.
* A szoba neve ne tartalmazzon személynevet/tulajdonnevet, ha csak a személynév/tulajdonnév tulajdonosa nem egyezik bele.
* A szoba neve ne tartalmazzon speciális karaktereket.
* A szoba neve ne tartalmazzon rasszizmusra, nácizmusra, diszkriminációra, szexualitásra, politikai kampányra/ellenvéleményre utaló neveket/karaktereket/jeleket.
* A szoba neve ne tartalmazzon trágár kifejezéseket.
* Csak az a személy igényelhet saját/privát szobát, aki a 10. életévét betöltötte. A felhasználó rangtól függetlenül 1 (azaz egy) szobát igényelhet, illetve annak 3 (azaz három) al-szobát. Ha szükséges, a tulajdonosnak/adminoknak joguk van elbeszélgetést/hangfelvételt/születési dátumot/Skype beszélgetést kérni az illetőtől, illetve ezeket rögzíteni bármilyen formában.
* Személynév az igénylésnél csak a hitelesség, a tisztelet, és a későbbi konfliktusok kezelése, illetve mihamarabbi kapcsolat felvételhez szükséges.

Felhasználási feltételek:

* A személyes adatokat bizalmasan kezeljük (beleértve a rögzített felvételeket is), így ezek az adatok nem kerülnek esetleges harmadik fél kezébe, illetve nem közöljük semmilyen, a nyilvánossággal kapcsolatban álló felületen/közösségi médián keresztül. A személyes adatok egy felhő alapú tárhelyen tárolódnak, így senki nem fér hozzájuk megfelelő jog hiányában (tulajdonos).
* Bármilyen, a szobával kapcsolatos felelősség az igénylőre hárul, így nem tudunk felelősséget vállalni az esetlegesen kitörölt, elveszett szobákért, illetve a meggondolatlan szoba rang osztásért, majd az ebből kiinduló konfliktusokért. Természetesen az igénylői email-en- , illetve szerver béli üzeneteken keresztül segítséget tud kérni a szoba tulajdonosa az Adminoktól/Tulajdonostól az esetleges konfliktusok megoldásában, vagy bármely, a TeamSpeak 3 szerverrel kapcsolatos problémával.
* Ha a felhasználó nem tartja be a Felhasználási feltételeket, illetve ennek valamely pontját megsérti, az aktuális adminnak / Tulajdonosnak Joga van a felhasználót kétszeri kirúgással (kick), illetve ezután kitiltással (bann) büntetnie, 1-, 2 napi (24-48 órás), illetve végleges ideig a büntetés és/vagy szabálysértés súlyosságától függően. A pontos büntetés kiszabását elősegítő rész a dokumentum végén található, minden esetben az érvényes. Amennyiben a felhasználó rendelkezik regisztrált szobával (a felhasználó a tulajdonosa), illetve büntetése (kitiltása) 2 nap (48 óra) vagy annál több, a felhasználó szobája (amelyet a tulajdonos és/vagy ő igényelte) automatikusan törlődik, illetve visszaigényelhetetlenné válik. Amint a felhasználó büntetése lejár (ha az fellebbezés, illetve admin hiba miatt törlődik), visszaigényelheti a szobáját. Amint a felhasználó büntetése lejár (természetes módon, fellebbezés nélkül) még 1 (egy) szobát igényelhet, ennél többet nem (más ip-címről sem), illetve törölt szobáját nem igényelheti vissza sem a felhasználó (szoba tulajdonos), sem a barátai/társ tulajdonosai (kivétel adminok, tulajdonos). A szoba véglegesen törlődik.
* A felhasználó az igénylési email címen keresztül fellebbezhet, ez esetben mélyebb kivizsgálásra kerül sor. Amennyiben az eredmény nem változik/ugyan az, az illető büntetési/kitiltási idejét (amennyiben az nem végleges) 10-től 24 óráig terjedő időszakkal meghosszabbíthatja a kivizsgálás vezetője (tulajdonos) a helyzet súlyosságától és/vagy hitelességétől függően. Amennyiben az eredmény az akkori (büntetés idején) eljárás vezető (aki a büntetést kiszabta) rossz eljárását/döntését tükrözi, adminok esetében Admin jog megvonásban és/vagy büntetésben részesül. A sértett (felhasználó) büntetése/büntetési ideje törlődik és/vagy csökken az eset súlyosságához és hitelességéhez mérten.
* Más szerver (legyen az határozatlan fajtájú/nagyságú) hirdetése, amely nem Borsodi Gergő bérlése/tulajdona alatt van, tilos, illetve kitiltással büntetendő.
* Azzal, hogy a felhasználó csatlakozik a szerverhez, a Felhasználási feltételeket-, szabálysértés esetén a megfelelő büntetést automatikusan elfogadja és tudomásul veszi.

**BÜNTETÉSTÁBLA**

Cselekvések, amelyekért büntetés jár:

* Felhasználó nyilvános szidalmazása bármilyen úton-módon, hamis tulajdonságok/hírek keltése, majd azok terjesztése:
**Egyszeri figyelmeztetés (kick), majd kitiltás (24 óra).**
* Más szerver hirdetése, amely nem Borsodi Gergő tulajdona alatt van (legyen az bármely nemzetiségű, nagyságú, fajtájú):
**Egyszeri figyelmeztetés (kick), majd kitiltás (48 óra).**
* Más szobájába való illetéktelen behatolás a tulajdonos kárára:
**Kétszeri figyelmeztetés (kick), majd kitiltás (24 óra).**
* Tulajdonos/Admin zaklatása poke-üzenetekkel és/vagy privát üzenetekkel:
**Kétszeri figyelmeztetés (kick), majd kitiltás (48 óra).**

* Tulajdonos/Admin szidalmazása BÁRMILYEN formában:
**Egyszeri figyelmeztetés (kick), majd kitiltás (VÉGLEGES).**
* Felhasználó spammelése (kéretlen üzenetek küldése) BÁRMILYEN formában:
**Egyszeri figyelmeztetés (kick), majd kitiltás (48 óra).**
* Íratlan szabályok (emberi normák, tisztelet, erkölcs) be NEM tartása:
**Kétszeri figyelmeztetés (kick), majd kitiltás (VÉGLEGES).**
* Rasszizmust, trágár/obszcén szavakat tartalmazó; szexualitásra utaló, pornográf, másokat verbálisan és/vagy mentálisan sértő szavak/mondatok írása; -tartalmak megosztása:
**Egyszeri figyelmeztetés (kick), majd kitiltás (VÉGLEGES).**
* Hangos zene/zaj/hang bömböltetése, lejátszása, amely mások szórakozását zavarja/akadályozza:
**Egyszeri figyelmeztetés (kick), majd kitiltás (48 óra).**
* A szerver elleni bármilyen behatolás/-i kísérlet, túlterheléses támadás, illetve betörés:
**Mélyrétegű1 kitiltás (VÉGLEGES).**
* Amennyiben a kitiltás végleges volt, a felhasználó nem térhet vissza a szerverre. Ha ezt megteszi (azonosságát megváltoztatja), akkor mélyrétegű kitiltást kap.

1Mélyrétegű kitiltás: A felhasználó nem csak ip-cím alapján, hanem uid, checksum, hash, mac-cím alapján tölténő végleges kitiltása.

**A BÜNTETÉSTÁBLA VÁLTOZTATÁSÁNAK, ILLETVE ÉLES HELYZETBEN MÓDOSÍTÁSÁNAK JOGÁT FENNTARTJUK, a szerverre való felcsatlakozással ezt is elfogadod.**